ममता बनर्जी मुख्यमंत्री नियुक्त  
'राज्यपाल भारत के संविधान के अनुच्छेद 164 :1: द्वारा उन्हें प्रदत्त अधिकारों का इस्तेमाल करते हुए ममता बनर्जी को पश्चिम बंगाल प्रदेश का मुख्यमंत्री नियुक्त करने का आदेश जारी करते हुए प्रसन्न हैं।
पश्चिम बंगाल में नई सरकार के गठन के लिए तृणमूल कांग्रेस अध्यक्ष ममता बनर्जी को आमंत्रित करने के एक दिन बाद राज्यपाल एमके नारायणन ने मंगलवार को मुख्यमंत्री के तौर पर उनकी नियुक्ति का आदेश जारी किया।  राजभवन की एक विज्ञप्ति के अनुसार, राज्यपाल भारत के संविधान के अनुच्छेद 164 :1: द्वारा उन्हें प्रदत्त अधिकारों का इस्तेमाल करते हुए ममता बनर्जी को पश्चिम बंगाल प्रदेश का मुख्यमंत्री नियुक्त करने का आदेश जारी करते हुए प्रसन्न हैं। नारायणन ने सोमवार को ममता बनर्जी को एक पत्र भेजकर सरकार गठन का न्योता दिया। तृणमूल कांग्रेस ने पश्चिम बंगाल विधानसभा चुनाव में जबरदस्त जीत हासिल की है। तृणमूल कांग्रेस ने रविवार को ममता को विधायक दल का नेता चुने जाने के बाद औपचारिक तौर पर सरकार गठन का दावा किया था।  पार्टी विधायक दल के नवनिर्वाचित उपनेता पार्थ चटर्जी ने कहा था कि पार्टी ने राज्यपाल के निमंत्रण को स्वीकार कर लिया है। तृणमूल कांग्रेस ने सरकार गठन का दावा करते हुए राज्यपाल को पार्टी के 184 विधायकों की सूची जमा की। तृणमूल कांग्रेस की सहयोगी कांग्रेस ने ममता बनर्जी के नेतृत्व में सरकार के गठन के लिए समर्थन का पत्र पहले ही दे दिया है।